turjo4nis/wikipedia-bn-dump-20250701 huggingface dataset:
পাগলু

পাগলু ২০১১ সালে মুক্তিপ্রাপ্ত টলিউডের একটি চলচ্চিত্র। রাজীব কুমার বিশ্বাস পরিচালিত এই চলচ্চিত্রে মুখ্য ভূমিকায় অভিনয় করেছেন দেব, কোয়েল মল্লিক, রজতাভ দত্ত প্রমুখ। দেব-কোয়েল জুটির বিখ্যাত চলচ্চিত্র বলো না তুমি আমার-এর গান লে পাগলু ডান্স গান থেকেই পাগলু নামটা নেয়া হয়েছে। তেলুগু চলচ্চিত্র দেবাদাসুর পুনঃনির্মাণ পাগলু। স্টার জলসায় যেদিন চলচ্চিত্রটি প্রথম দেখানো হয়, এটি ১২.২৫ টিআরপি লাভ করে, যা দ্বিতীয় সর্বোচ্চ (প্রথম বাইশে শ্রাবণ)। এমনকি থ্রি ইডিয়টস-এর টিআরপিকেও এই চলচ্চিত্র ছাপিয়ে যায়। ২০১৩ সালে দেবের রংবাজ মুক্তির আগ পর্যন্ত এই ছবি প্রথম দিনে সর্বাধিক টাকা আয় করে। শ্রী ভেঙ্কটেশ ফিল্মসের প্রধান বন্টক দেবাশীষ সরকার বলেন, "পাগলু প্রথম সপ্তাহে ১৬৬টি থিয়েটারে মুক্তি পায়, কিন্তু দ্বিতীয় সপ্তাহে এই সংখ্যা বেড়ে ১৬৯-এ দাঁড়ায়।" ২০১১ সালের জুন, ১৩ (সোমবার) পর্যন্ত এটি ম্যাটিনি শো হতেই ৫ কোটি টাকা আয় করে।

কাহিনি 

পাগলু বা দেব (দেব) একজন অনাথ ছেলে। সে আমেরিকা থেকে 'প্রিন্সটন কলেজ' এ পড়তে আসা রিমির (কোয়েল মল্লিক) প্রেমে পড়ে যায়। দেব তার প্রতিদ্বন্দী রনিকে হারিয়ে রিমির মন জয় করে নেয়। সব জানতে পেরে রিমির বাবা (রজতাভ দত্ত) ভারতে এসে চালাকি করে রিমিকে আমেরিকায় নিয়ে যায়। রিমির বাবা আমেরিকার একজন সিনেটর।

দেবকে ভিসা দেয়া না হলেও দেব আন্দোলন ও র‍্যালি করে ভিসা আদায় করে। ওর প্রতিদ্বন্দী রনিকে মোকাবেলা করে সে আমেরিকায় যায়। আমেরিকায় গিয়ে সে অত্যন্ত বুদ্ধিমত্তার সাথে তার এক বান্ধবীর (আমেরিকায় গিয়ে পরিচয় হয়) সহায়তায় রিমিকে ফেরত আনে। সাথে সাথে রিমির বাবাকে চ্যালেঞ্জ ছুঁড়ে দিয়ে আসে। চ্যালেঞ্জটি হল রিমির বাবা রিমির এক হাতের মধ্যে আসলে দেব রিমিকে ফেরত দিয়ে দেবে। এক পর্যায়ে তারা ধরা পড়ে যায়। পড়ে দেব রিমিকে উদ্ধার করতে পারলেও চ্যালেঞ্জে হেরে যাওয়াতে রিমিকে ফেরত দিয়ে যায়। রিমির বাবা নিজের ভুল বুঝতে পারে এবং আবারও রিমিকে নিয়ে ভারতে এসে দেব-এর কাছে মেয়েকে তুলে দেন

অভিনয়ে 

 পাগলু বা দেব চরিত্রে দেব
 রিমি চরিত্রে কোয়েল মল্লিক
 রিমির বাবা চরিত্রে রজতাভ দত্ত
 রিমির মা চরিত্রে লাবণী সরকার
এছাড়াও আরো অনেকে।

সংগীত 

এই চলচ্চিত্রের সংগীত পরিচালনা করেছেন জিৎ গাঙ্গুলী। এতে মোট ৬টি গান রয়েছে।

আরও দেখুন 

 পাগলু ২
 চ্যালেঞ্জ ২

তথ্যসূত্র

বহিঃসংযোগ 
 

২০১১-এর চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
রাজীব কুমার বিশ্বাস পরিচালিত চলচ্চিত্র
তেলুগু চলচ্চিত্রের বাংলা পুনর্নির্মাণ
বাংলা ভাষার ভারতীয় চলচ্চিত্র
জিৎ গাঙ্গুলী সুরারোপিত চলচ্চিত্র
নগদ প্রবাহ বিবরণী

নগদপ্রবাহ বিবরণী এক প্রকার হিসাব প্রতিবেদন যাতে কোন ব্যবসায় প্রতিষ্ঠানে নগদ অর্থের অন্তর- ও বহির-প্রবাহ প্রদর্শন করা হয়ে থাকে। 

এটি আয় বিবরণী এবং উদ্বৃত্তপত্রের হিসাবে অর্থের আগমন ও বহির্গমন ও কীভাবে হয়েছে এবং প্রতিষ্ঠানে বর্তমানে তারল্যের অবস্থা প্রকাশ করে। একটি প্রতিষ্ঠান লাভজনক হলেও নগদ অর্থের অভাবে এর চলতি দেনা, আয়কর ও লভ্যাংশ প্রদান করতে সমর্থ নাও থাকতে পারে কিংবা লোকসানে পরিচালিত হওয়া সত্বেও তারল্যের প্রাচুর্য থাকতে পারে। অর্থের আগমন, বহির্গমন কিংবা চলতি দেনা নগদে পরিশোধ করার ক্ষমতা নির্ধারনের একমাত্র পদ্ধতি হল নগদ প্রবাহ বিবরণী। যৌথ মূলধনি ব্যবসা বা পাবলিক লিমিটেড কোম্পানিতে সাধারণত আন্তর্জাতিক হিসাবমান ৭ অনুযায়ী নগদ প্রবাহ বিবরণী প্রস্তুত করা হয়।

নগদ প্রবাহ বিবরণীর ব্যবহারকারীরা আরও বেশ কয়েকটি কারণে একে গুরুত্ব প্রদান করে থাকেন। যেমন:

 হিসাব ও ব্যবস্থাপনা শাখার অধিকারিকদের মজুরি ও চলতি দেনা পরিশোধের ব্যাপারে নিশ্চিত থাকতে হয়। এসকল দেনা প্রতিষ্ঠান নিকট ভবিষ্যতে পূরণ করতে পারবে কি না তা নগদ প্রবাহ বিবরণী থেকে জানা যায়।
 সম্ভাব্য ঋণ প্রদানকারী ও বকেয়া প্রদানকারীরা এই বিবরণী থেকে জানতে চেষ্টা করেন যে প্রতিষ্ঠানে পর্যাপ্ত তরল অর্থ মজুদ আছে কি না।
 সম্ভাব্য বিনিয়োগকারীরাও তাদের বিনিয়োগ সুরক্ষিত কি না তা জানতে নগদ প্রবাহ বিবরণীর আশ্রয় নিতে পারে।
 কর্মকর্তা এবং কর্মচারীদের বেতন প্রতিষ্ঠান সঠিক সময়ে পরিশোধ করতে পারবে কি না , এই বিবরণী থেকে তা স্পষ্ট বোঝা যায়।

উদ্দেশ্য 
উদ্বৃত্তপত্র একটি প্রতিষ্ঠানের সম্পদ ও দেনার একটি সমন্বিত চিত্র তুলে ধরে, অপরদিকে একটি নির্দিষ্ট সময়সীমার মধ্যে প্রতিষ্ঠান দৈনন্দিন লেনদেনে লাভজনক অবস্থানে রয়েছে কি না তার পরিচায়ক। উক্ত দুটি আর্থিক প্রতিবেদন বকেয়া ভিত্তিক হিসাববিজ্ঞানের একটি অংশ যার থেকে প্রতিষ্ঠানের অর্থনৈতীক কর্মকাণ্ডের অতীত ও ভবিষ্যৎ সম্পর্কে কিছুটা আঁচ করা গেলেও বর্তমান সক্ষতা খুব অল্পই ধারণা পাওয়া যায়। নগদ প্রবাহ বিবরণীতে শুধুমাত্র নগদ ও নগদ সমতুল্য সম্পদের আগমন ও বহির্গমন নির্দেশিত থাকে এবং নগদ লেনদেন হয়নি এমন লেনদেনসমূহ হিসাবের বাইরে থাকে। এতে প্রতিষ্ঠানের তারল্য ও চলতি সম্পদ ও চলতি দেনা প্রবাহের ধারণা পেতে সুবিধা হয়।

নগদ প্রবাহ বিবরণীর আরও কিছু উদ্দেশ্য হল:

 প্রতিষ্ঠানের তারল্য, স্বচ্ছলতা ও ভবিষ্যৎ তরল প্রবাহ সম্পর্কে ধারণা দেওয়া।
 ভবিষ্যতে প্রতিষ্ঠানের সম্পদে কিরূপ পরিবর্তন আসতে পারে তার ধারণা দেওয়া।
 বিভিন্ন প্রতিষ্ঠানের তারল্য পরিস্থিতি তুলনা করে প্রতিষ্ঠানের কার্যক্ষমতা ও সক্ষমতা নির্নয় করা।
 ভবিষ্যৎ নগদ বহির্গমনের সময় সম্পর্কে পূর্বানুমান করা।

প্রস্তুতি পদ্ধতি
নগদ প্রবাহ বিবরনী প্রণয়নের জন্য ২টি পদ্ধতি বিদ্যমান। তা হলঃ 

 প্রত্যক্ষ এবং 
 পরোক্ষ পদ্ধতি

উপযোগিতা 
নগদ প্রবাহ বিবরণী একটি উপযোগী আর্থিক বিশ্লেষণ। নগদ প্রবাহ বিবরণী থেকে আগের বছরের তুলনায় বর্তমান বছরে একটি বাণিজ্যিক প্রতিষ্ঠানের আর্থিক স্বাস্থ্য অনুধাবন করা যায়। কাগজে-কলমে বিক্রয় ও মুনাফা বৃদ্ধি পেলেও যদি  প্রতিষ্ঠানের নগদ প্রবাহ হ্রাস পায় তবে পরিচালনার অর্থ যোগান দেয়া কঠিন হয়ে পড়ে। কাঁচামাল ক্রয় ও শ্রমিকদের বেতন দেয়ার জন্য নগদ অর্থের ঘাটতি হলে উৎপাদন ও সরবরাহ বিঘ্নিত হয়ে পড়ে। তাই বিক্রয় এবং মুনাফা বৃদ্ধির সঙ্গে সঙ্গে নগদ প্রবাহ বৃদিধর ওপরও নজর রাখা উচিৎ।

আরও দেখুন 
 উদ্বৃত্তপত্র
 আয় বিবরণী
 ইকুইটি পরিবর্তন বিবরণী
 হিসাবনীতি ও ব্যক্ষামূলক টীকা

তথ্যসূত্র 

আর্থিক প্রতিবেদন
নগদ প্রবাহ বিবরণী
হিসাববিজ্ঞান
নগদ প্রবাহ
আর্থিক বিবরণী
হিসাববিজ্ঞান পরিভাষা
নিমতলা মহাশ্মশান

নিমতলা মহাশ্মশান হল কলকাতার বিডন স্ট্রিট এলাকায় অবস্থিত একটি শ্মশানঘাট। এটি হুগলি নদীর তীরে অবস্থিত। ১৮৯১ সালের ২৯ জুলাই ঈশ্বরচন্দ্র বিদ্যাসাগরের দাহকার্য এখানে সম্পন্ন হয়েছিল। রবীন্দ্রনাথ ঠাকুরকে এই শ্মশানঘাটে দাহ করা হয়েছিল। তার সমাধিমন্দির এই শ্মশানের পাশেই অবস্থিত। বিশিষ্ট সাহিত্যিক মানিক বন্দ্যোপাধ্যায়কেও এই শ্মশানে দাহ করা হয়।

নিমতলা মহাশ্মশান নির্মিত হয়েছিল ১৮২৭ সালে। ২০১০ সালে ভারত সরকার এই শ্মশানঘাটের উন্নয়নের জন্য ১৪ কোটি টাকার একটি প্রকল্প ঘোষণা করেন। এই প্রকল্পে শ্মশান ও শ্মশানঘাট সংলগ্ন রবীন্দ্রনাথের সমাধিমন্দিরটির সৌন্দর্যায়ন ঘটানো হয়।

যেসব বিখ্যাত ব্যক্তিদের এই শ্মশানে দাহ করা হয় 
 ঈশ্বরচন্দ্র বিদ্যাসাগর
 রবীন্দ্রনাথ ঠাকুর
 মানিক বন্দ্যোপাধ্যায়
 তারাশঙ্কর বন্দ্যোপাধ্যায়

আরও দেখুন 
 আনন্দময়ী কালীবাড়ি, নিমতলা
 কাশী মিত্র ঘাট শ্মশান

তথ্যসূত্র 

কলকাতার শ্মশান
কলকাতার সংস্কৃতি
ভারতের শ্মশান
ভারতে মৃত্যু
রুশ বিমানবাহিনী

রাশিয়ান বিমানবাহিনী হলো রাশিয়ান সশস্ত্র বাহিনীর একটি শাখা। এছাড়া রাশিয়ান নৌবাহিনীর নিজস্ব বিমান শাখা রয়েছে, যেটি রাশি্যান নেভাল অ্যাভিয়েশন নামে পরিচিত। সোভিয়েত ইউনিয়নের ভাঙনের পর সোভিয়েত বিমানবাহিনীর অংশ নিয়ে এটি গঠিত হয়। ১৯৯২ সালের ৭ মে বরিস ইয়েলতসিন কর্তৃক রাশিয়ান ফেডারেশনের প্রতিরক্ষা মন্ত্রণালয়ের গঠনের দিনটিকে রাশিয়ান বিমানবাহিনী গঠনের তারিখ হিসেবে গণ্য করা হয়।

ইতিহাস 
পূর্বে এটি সোভিয়েত বিমানবাহিনী নামে পরিচিত ছিল। ১৯৯১ সালে সোভিয়েত পতনের পর রাশিয়ান বিমানবাহিনী নামে আত্মপ্রকাশ করে।

এয়ারক্রাফট ও কর্মী

বিমানের তালিকা 

According to the instructions of the General Staff of the Armed Forces of September 1, 2011 the unmanned aircraft of the Air Force and the units using them moved to the Army. Therefore, the Army has overall control over the unmanned aircraft units.

Aircraft inventory(Planned to enter)

Military Aircraft and Helicopter production for RuAF

তথ্যসূত্র 

বিমানবাহিনী
ইয়ালমার ব্রান্তিং

কার্ল ইয়ালমার ব্রান্তিং (; ) (২৩ নভেম্বর, ১৮৬০- ২৪ ফেব্রুয়ারি, ১৯২৫) ছিলেন একজন সুয়েডীয় রাজনীতিবিদ। তিনি ১৯০৭-১৯২৫ মেয়াদকালে সুয়েডীয় সামাজিক গণতান্ত্রিক দলের নেতা এবং তিন মেয়াদে (১৯২০, ১৯২১-১৯২৩ এবং ১৯২৪-১৯২৫) প্রধানমন্ত্রী ছিলেন। ব্রান্তিং যখন ১৯২০ সালের সুইডেনের সাধারণ নির্বাচনে ক্ষমতায় আসেন, তিনিই ছিলেন সুইডেনের প্রথম সামাজিক গণতান্ত্রিক প্রধানমন্ত্রী। ১৯২১ সালে ব্রান্তিক আন্তঃ-সংসদীয় ঐক্যের সাধারণ সচিব নরওয়েজীয় ক্রিস্তিয়ান লু লঁজের সাথে একত্রে শান্তিতে নোবেল পুরস্কার লাভ করেন।

জীবনী 
দ্বিতীয় আন্তর্জাতিকের অন্যতম সুবিধাবাদী পরিচালক। ১৮৮৭-১৯১৭ সালে ( মাঝে মাঝে ছেদসহ) পার্টির কেন্দ্রীয় মুখপত্র Social-Demokraten বা সমাজ গণতন্ত্র পত্রিকার সম্পাদক ছিলেন। ১৮৯৭-১৯২৫ সালে রাইখস্তাগের প্রতিনিধি। প্রথম সাম্রাজ্যবাদী বিশ্বযুদ্ধের সময় সোশ্যাল শভিনিস্ট। ১৯১৭ সালে নিলস এদেনের উদারনৈতিক সমাজতান্ত্রিক কোয়ালিশন সরকারে যোগ দেন, সোভিয়েত রাশিয়ার বিরুদ্ধে সামরিক হস্তক্ষেপ সমর্থন করেন।

আরও দেখুন 
 সুইডেনের সাধারণ নির্বাচন, ১৯২১

তথ্যসূত্র

বহিঃসংযোগ 

 Nobel Committee information on 1921 Laureates .

১৮৬০-এ জন্ম
১৯২৫-এ মৃত্যু
ধর্মনিন্দা দোষী সাব্যস্ত মানুষ
স্টকহোমের ব্যক্তি
সুইডেনের প্রধানমন্ত্রী
সুইডেনের অর্থমন্ত্রী
সুইডেনের সমাজবাদী গণতন্ত্রী পার্টির নেতা
শ্রম ও সমাজতান্ত্রিক আন্তর্জাতিক কার্যনির্বাহীর সদস্য
সুইডেনের সংসদ সদস্য
সুইডেনের গণতান্ত্রিক সক্রিয় কর্মী
সুয়েডীয় লুথারান
সুইডেনের পররাষ্ট্রমন্ত্রী
সুয়েডীয় নোবেল বিজয়ী
উপসালা বিশ্ববিদ্যালয়ের প্রাক্তন শিক্ষার্থী
নোবেল শান্তি পুরস্কার বিজয়ী পুরুষ
নোবেল শান্তি পুরস্কার বিজয়ী
ওজেন পোতিয়ে

ওজেন এদিন পোতিয়ে () (১৮১৬ - ৮ নভেম্বর, ১৮৮৭) ছিলেন ফরাসি সমাজতান্ত্রিক বিপ্লবী, কবি এবং পরিবহন কর্মী। পতিয়ে ১৮৭১ সালের মার্চে প্যারিস মিউনিসিপ্যাল কাউন্সিল বা পারী কমিউনের সদস্য নির্বাচিত হয়েছিলেন। কমিউনের সময়ে তিনি আন্তর্জাতিক কবিতাটি লিখেছিলেন যেটি আন্তর্জাতিক শ্রমিক সংস্থার সঙ্গীত হিসেবে শেষের বছরগুলোতে (১৮৭১-১৮৭৬)ব্যবহৃত হয়েছে, এবং সেই সঙ্গীতটি এখন পর্যন্ত অধিকাংশ সমাজতান্ত্রিক ও বামপন্থী আন্তর্জাতিক রাজনৈতিক সংগঠনসমূহের দ্বারা ব্যবহৃত হয়ে আসছে।

জন্ম 
১৮১৬ সালে প্যারিসের এক গরিব পরিবারে জন্ম। সারা জীবন তিনি গরীবই ছিলেন, ধনী হবার দুঃস্বপ্ন তাড়িত হয়ে উচ্ছিষ্টভোজীদের পঙ্ক্তিতে গিয়ে দাঁড়াননি। প্যাকিং শ্রমিক হিসেবে এবং পরবর্তীকালে কাপড়ে নকশা এঁকে তিনি রুটি যোগাড় করতেন।

বিপ্লবী জীবন 
১৮৭১ সালে কমিউনে তিনি নির্বাচিত হয়েছিলেন ৩৬০০ ভোটের মধ্যে ৩৩৬২ ভোট পেয়ে। কমিউনের সকল কাজকর্মে তিনি অংশ নিয়েছিলেন। প্রায় ৯ বছর ইংল্যান্ডে ও আমেরিকায় প্রবাসজীবন কাটিয়ে তিনি স্বদেশে ফিরে আসেন ও ‘ওয়ার্কার্স পার্টি’তে যোগ দেন।

কবিতা ও বিপ্লবী সাহিত্য 
তাঁর কাব্যের প্রথম খণ্ড প্রকাশিত হয় ১৮৮৪ সালে ও দ্বিতীয় খণ্ড ১৮৮৭ সালে ‘বিপ্লবী সঙ্গীত’ নামে। ১৮৪০ সাল থেকে ফরাসীদের জীবনে যতো বড়ো বড়ো ঘটনা ঘটেছে সে সবের প্রতিধ্বনি উঠেছে তার তেজোদ্দীপ্ত সঙ্গীতে। যারা পশ্চাৎপদ ছিলো তাদের চেতনা জাগিয়ে তুলেছিলেন তিনি। আহ্বান জানিয়েছিলেন শ্রমিকদের ঐক্যবদ্ধ ও সংগঠিত হবার। তীব্র ভাষায় আক্রমণ করেছিলেন বুর্জোয়াদের ও ফরাসী সরকারকে।

মৃত্যু 

ওজেন পতিয়ে প্যারিতে শেষ নিঃশ্বাস ত্যাগ করেন ১৮৮৭ সালের ৮ নভেম্বর। তাকে সমাহিত করা হয় শহীদ কমিউন যোদ্ধাদের সমাধিস্থলে। সমাধিস্থলের পথে তার শবযাত্রায় এক বিরাট জনতা লাল পতাকা হাতে অংশ নিয়েছিলো। জনতার হাত থেকে লাল পতাকা ছিনিয়ে নিতে পুলিশ বর্বর হামলা করেছিলো। সে বর্বরতার বিরুদ্ধে সবদিক থেকেই গর্জনধ্বনি উঠেছিলো- ‘পতিয়ে দীর্ঘজীবী হোক!’

লেনিন বলেছেন:

তিনি আরো বলেছেন:

‘আন্তর্জাতিক’ ছিলো এক দীর্ঘ কবিতা। তার অংশবিশেষ নিয়ে তৈরি করা হয় সঙ্গীত। সুর দিয়েছিলেন পিয়েরে দ্য গিটার। সারা দুনিয়ায় প্রায় সকল ভাষায় এই সঙ্গীত অনূদিত হয়েছে এবং গাওয়া হয় একই সুরে।

ভের্সেইলাইস কর্তৃক কমিউনার্ডদের রক্তাক্ত পরাজয়ের পনের বছর পরে, ওজেন পতিয়ে নিচের কবিতাটি তাদের বিপ্লবের উদ্দেশ্যে উৎসর্গ করেছিলেন।

টীকা

তথ্যসূত্র

বহিঃসংযোগ 

১৮১৬-এ জন্ম
১৮৮৭-এ মৃত্যু
ফরাসি লেখক
ফরাসি কবি
প্যারিসের লেখক
ফরাসি সমাজতন্ত্রী
প্যারিস কমিউনের ব্যক্তিত্ব
মার্ক্সবাদী লেখক
আন্তর্জাতিক শ্রমিক সংস্থার সদস্য
আবদুর রব চৌধুরী

শহীদ আবদুর রব চৌধুরী (জন্ম: অজানা - মৃত্যু: ৫ ডিসেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
শহীদ আবদুর রব চৌধুরীর পৈতৃক বাড়ি নোয়াখালীর চাটখিল উপজেলার নোয়াখোলা গ্রামে। তিনি বিবাহিত ছিলেন। তার বাবার নাম আকরাম উদ্দিন চৌধুরী এবং মা আকরামজান বানু। তার স্ত্রীর নাম হোসনে আরা বেগম। তাঁদের তিন মেয়ে ও তিন ছেলে।

কর্মজীবন 
আবদুর রব চৌধুরী পাকিস্তান সেনাবাহিনীর ইএমই কোরে চাকরি করতেন। তার ইউনিটের অবস্থান ছিল সৈয়দপুর সেনানিবাসে। তার পদবি ছিল নায়েক। মার্চ মাসে ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে গিয়ে চতুর্থ ইস্ট বেঙ্গল রেজিমেন্টের সঙ্গে যোগ দেন। পরে ২ নম্বর সেক্টরের রাজনগর সাবসেক্টর এলাকায় যুদ্ধ করেন।

মুক্তিযুদ্ধে ভূমিকা 
মুক্তিযুদ্ধের চূড়ান্ত পর্যায়ে ২১ নভেম্বর ফেনী জেলার বিলোনিয়ার বেশির ভাগ এলাকা মুক্ত হয়। আবদুর রব চৌধুরীসহ মুক্তিযোদ্ধারা অগ্রসর হন ফেনী অভিমুখে। তারা প্রথমে বিলোনিয়ার মুখ বরাবর বান্দুয়া-পাঠাননগরে অবস্থান নিয়ে ওই এলাকা ব্লক করেন। তাঁদের সঙ্গে মিত্রবাহিনীর জাঠ ও মারাঠা রেজিমেন্টের সেনারা ছিলেন। পাঠাননগর-বান্দুয়া ছিল সীমান্ত এলাকায় মিত্রবাহিনীর পরিকল্পনা ছিল সীমান্তে ট্যাংকসহ অন্যান্য ভারী সামরিক যানবাহনের সরব চলাচল ও সেনা সমাবেশের মাধ্যমে পাকিস্তান সেনাবাহিনীকে বিস্মিত করা। এতে করে তারা হকচকিত হয়ে পড়ে। মুক্তিযোদ্ধাদের সঙ্গে নিয়ে মিত্রবাহিনীর জাঠ রেজিমেন্টের সেনারা পশ্চিম সীমান্ত ও মারাঠা রেজিমেন্টের সেনারা পূর্ব সীমান্ত দিয়ে প্রবেশ করে। কিন্তু পাকিস্তান সেনাবাহিনী মিত্রবাহিনীর অবস্থান বুঝে ফেলে। তারা দ্রুতগতিতে ফেনীর উত্তরে বিলোনিয়ার মুখ বরাবর দ্বিতীয় প্রতিরক্ষা লাইন তৈরি করে। এ ছাড়া ছাগলনাইয়া-ফেনীর মাঝামাঝি ছিল পাকিস্তান সেনাবাহিনীর শক্ত আরেক প্রতিরক্ষা। বিভিন্ন স্থানে ছড়িয়ে ছিল পাকিস্তানি সেনাদের প্রতিরক্ষা অবস্থান। দুই পক্ষে গুলিবিনিময় এবং থেমে থেমে কয়েক দিন যুদ্ধ চলে। কখনো পাকিস্তানি সেনারা মুক্তিযোদ্ধা বা মিত্র বাহিনীর অবস্থানে ঝটিকা আক্রমণ চালায় আবার কখনো মুক্তিযোদ্ধা বা মিত্র বাহিনীর সেনারা। এরই ধারাবাহিকতায় ৪ ও ৫ ডিসেম্বর ওই এলাকায় তুমুল পাল্টাপাল্টি যুদ্ধ হয়। আবদুর রব চৌধুরী ছিলেন মুক্তিযোদ্ধাদের একটি উপদলের দলনেতা হিসেবে ৫ ডিসেম্বর সহযোদ্ধাদের নিয়ে পাকিস্তান সেনাবাহিনীর এক অবস্থানে আক্রমণ চালান। তখন সেখানে দুই পক্ষে তুমুল যুদ্ধ হয়। কয়েক ঘণ্টা ধরে যুদ্ধ চলে। যুদ্ধ চলাবস্থায় হঠাৎ আবদুর রব চৌধুরী গুলিবিদ্ধ হন। পাকিস্তান সেনাবাহিনীর ছোড়া একঝাঁক (ব্রাশফায়ার) গুলির পাঁচটি গুলি লাগে তার শরীরের বিভিন্ন স্থানে। আহত হয়েও আবদুর রব চৌধুরী দমে যাননি। প্রাথমিক চিকিৎসা নিয়ে যুদ্ধক্ষেত্রে থেকেই নেতৃত্ব দিতে থাকেন। সহযোদ্ধারা অণুরোধ করা সত্ত্বেও যুদ্ধক্ষেত্র ছেড়ে যাননি। কিন্তু একসময় অধিক রক্তক্ষরণে তিনি নেতিয়ে পড়েন। সহযোদ্ধারা তাকে দ্রুত পাঠিয়ে দেন চিকিৎসকের কাছে। কিন্তু পথেই নিভে যায় তার জীবনপ্রদীপ। আবদুর রব চৌধুরীকে সমাহিত করা হয় তার গ্রামের বাড়িতে। তার অন্তিম ইচ্ছা অনুযায়ী কয়েকজন সহযোদ্ধা মরদেহ গ্রামের বাড়িতে নিয়ে যান। সেখানে নেওয়ার পর তারা যথাযোগ্য মর্যাদায় মরদেহ সমাহিত করেন।

পুরস্কার ও সম্মাননা 
 বীর বিক্রম

তথ্যসূত্র 

বীর বিক্রম
১৯৭১-এ শহীদ মুক্তিযোদ্ধা
১৯৭১-এ মৃত্যু
বাংলাদেশ আওয়ামী লীগের রাজনীতিবিদ
জীবিত ব্যক্তি
পঞ্চম জাতীয় সংসদ সদস্য
টাইম-ডিভিশন লং-টার্ম ইভল্যুশন

টাইম-ডিভিশন লং-টার্ম ইভোলিউশন (টিডি-এলটিই), যা লং-টার্ম ইভোলিউশন টাইম-ডিভিশন (এলটিই-টিডিডি) নামেও পরিচিত, একটি ৪জি মোবাইল টেলিযোগাযোগ প্রযুক্তি, যেটি ২০০৭ সালে উদ্ভাবিত হয়। এর সহ-উদ্ভাবক প্রতিষ্ঠানসমূহ হলো ডাটাং টেলিকম, চায়না মোবাইল, হুওয়াই, জেডটিই, নকিয়া সমাধান এবং নেটওয়ার্ক, অ্যালকাটেল সাংহাই বেল, কোয়ালকম, এসটি-এরিকসন, লীডকোর। এটি ৩জিপিপি এলটিই এর একটি প্রকার, অন্যটি হলো ফ্রিকোয়েন্সি-ডিভিশন লং-টার্ম ইভোলিউশন (এফডি-এলটিই)।

তথ্যসূত্র

বহিঃসংযোগ 

 Global TD-LTE Initiative Portal

মোবাইল টেলিযোগাযোগ স্ট্যান্ডার্ড
বহির্গামী স্ট্যান্ডার্ড
হটটিটি

হটটিটি (বৈজ্ঞানিক নাম: Vanellus indicus) বা লাল-লতিকা হটটিটি Charadriidae (কারাড্রিডি) গোত্র বা পরিবারের অন্তর্গত Vanellus (ভেনেলাস) গণের অন্তর্ভুক্ত এক প্রজাতির পানিকাটা পাখি। এর বিশেষ বৈশিষ্ট্যসম্পন্ন ডাকের কারণে নাম হয়েছে হটটিটি। ইংরেজিতে এই ডাকের অনুকরণে এর নাম রাখা হয়েছে ডিড-হি-ডু-ইট পাখি। পাখিটি বাংলাদেশ, ভারত ছাড়াও দক্ষিণ, পশ্চিম ও দক্ষিণ-পূর্ব এশিয়ার বিভিন্ন দেশে দেখা যায়। জলাধারের আশেপাশে জোড়ায় জোড়ায় অথবা ছোট দলে এদের প্রায়ই চরে বেড়াতে দেখা যায়। অবশ্য শীতকালে এরা বিশাল দল গঠন করে ঘুরে বেড়ায়। হটটিটির বৈজ্ঞানিক নামের অর্থ ভারতীয় টিটি (লাতিন: vannus = টিটি , indicus = ভারতীয়)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৫২ লক্ষ ২০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।

হট্টিটি পাখির খাদ্য তালিকা:- ছোট মাছ, ঘাসের উপরে থাকা ছোট ছোট পোকামাকড় কীটপতঙ্গ, ছোট ব্যাঙ ও ব্যাঙাচি, এবং কেঁচো, এদের খাবার

চিত্রশালা

তথ্যসূত্র

বহিঃসংযোগ 

 Holotype for lankae

ভেনেলাস
এশিয়ার পাখি
বাংলাদেশের পাখি
ভারতের পাখি
নেপালের পাখি
ভুটানের পাখি
শ্রীলঙ্কার পাখি
পাকিস্তানের পাখি
আফগানিস্তানের পাখি
মিয়ানমারের পাখি
থাইল্যান্ডের পাখি
মালয়েশিয়ার পাখি
সিঙ্গাপুরের পাখি
কম্বোডিয়ার পাখি
লাওসের পাখি
ভিয়েতনামের পাখি
ইন্দোনেশিয়ার পাখি
ইরানের পাখি
চীনের পাখি
ইরাকের পাখি
কুয়েতের পাখি
ইসরাইলের পাখি
ওমানের পাখি
কাতারের পাখি
সৌদি আরবের পাখি
সিরিয়ার পাখি
তুরস্কের পাখি
তুর্কমেনিস্তানের পাখি
সংযুক্ত আরব আমিরাতের পাখি
১৭৮৩-এ বর্ণিত পাখি
দক্ষিণ এশিয়ার পাখি
দক্ষিণ-পূর্ব এশিয়ার পাখি
পিটের বোডায়ের্ট কর্তৃক নামকরণকৃত ট্যাক্সা
বড় ধলাকপাল রাজহাঁস

বড় ধলাকপাল রাজহাঁস (বৈজ্ঞানিক নাম: Anser albifrons) বা সাদাকপাল রাজহাঁস Anatidae (অ্যানাটিডি) গোত্র বা পরিবারের অন্তর্গত Anser (আন্সের) গণের অন্তর্ভুক্ত এক প্রজাতির বড় আকারের রাজহাঁস। পাখিটি ইউরোপ ও উত্তর আমেরিকার আবাসিক পাখি হলেও শীতকালে বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে পরিযান করে। ১৯৯৩ সালে ঢাকা বিভাগের আরিচায় একবারমাত্র এই পাখিটি রেকর্ড করা হয়েছে। বড় ধলাকপাল রাজহাঁস বৈজ্ঞানিক নামের অর্থ সাদাকপাল রাজহাঁস (লাতিন: anser = রাজহাঁস, albus = সাদা, frons = কপাল)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ১৫ লক্ষ ৯০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।

বড় ধলাকপাল রাজহাঁস আকারে ছোট ছোট ধলাকপাল রাজহাঁসের (A. erythropus) সাথে ঘনিষ্ঠভাবে সম্পর্কিত। এই প্রজাতিটির ঠোঁটের উপরিভাগে একটি বিশেষ সাদা ছোপ থাকার কারণে এর এমন নাম হয়েছে। এছাড়া এর আরেকটি বিশেষ বৈশিষ্ট্য হল দেহতলে (বিশেষত পেটে) সাদার উপর অনিয়মিত কালো কালো দাগ। এ কারণে উত্তর আমেরিকায় এ প্রজাতিটিকে অনেকসময় আঁশটেপেট (Specklebelly) নামে ডাকা হয়।

চিত্রশালা

তথ্যসূত্র

বহিঃসংযোগ 

 Animal Diversity Web, আরও আলোকচিত্র।

আন্সের
জলচর পাখি
এশিয়ার পাখি
উত্তর আমেরিকার পাখি
আফ্রিকার পাখি
ইউরোপের পাখি
বাংলাদেশের পাখি
ভারতের পাখি
নেপালের পাখি
ভুটানের পাখি
শ্রীলঙ্কার পাখি
পাকিস্তানের পাখি
মালদ্বীপের পাখি
থাইল্যান্ডের পাখি
মালয়েশিয়ার পাখি
সিঙ্গাপুরের পাখি
ব্রুনাইয়ের পাখি
কম্বোডিয়ার পাখি
লাওসের পাখি
ভিয়েতনামের পাখি
ইন্দোনেশিয়ার পাখি
ফিলিপাইনের পাখি
মিয়ানমারের পাখি
চীনের পাখি
আলবেনিয়ার পাখি
আর্মেনিয়ার পাখি
আজারবাইজানের পাখি
অস্ট্রিয়ার পাখি
বেলারুশের পাখি
বেলজিয়ামের পাখি
বেলিজের পাখি
বুলগেরিয়ার পাখি
বসনিয়া ও হার্জেগোভিনার পাখি
কানাডার পাখি
কিউবার পাখি
ক্রোয়েশিয়ার পাখি
ডেনমার্কের পাখি
সাইপ্রাসের পাখি
চেক প্রজাতন্ত্রের পাখি
ফারো দ্বীপপুঞ্জের পাখি
মিশরের পাখি
ফিনল্যান্ডের পাখি
ফ্রান্সের পাখি
গ্রিসের পাখি
জার্মানির পাখি
গ্রিনল্যান্ডের পাখি
হাঙ্গেরির পাখি
ইরানের পাখি
ইরাকের পাখি
ইসরাইলের পাখি
আয়ারল্যান্ডের পাখি
ইতালির পাখি
জাপানের পাখি
কাজাখস্তানের পাখি
উত্তর কোরিয়ার পাখি
দক্ষিণ কোরিয়ার পাখি
কিরগিজস্তানের পাখি
লাতভিয়ার পাখি
লেবাননের পাখি
লুক্সেমবার্গের পাখি
মেসিডোনিয়ার পাখি
মেক্সিকোর পাখি
মন্টিনিগ্রোর পাখি
নরওয়ের পাখি
নেদারল্যান্ডসের পাখি
ওমানের পাখি
কাতারের পাখি
পোল্যান্ডের পাখি
রাশিয়ার পাখি
রুমানিয়ার পাখি
স্লোভেনিয়ার পাখি
সৌদি আরবের পাখি
স্পেনের পাখি
স্লোভাকিয়ার পাখি
সুইডেনের পাখি
সুইজারল্যান্ডের পাখি
সিরিয়ার পাখি
তাইওয়ানের পাখি
তুরস্কের পাখি
তুর্কমেনিস্তানের পাখি
ইউক্রেনের পাখি
সংযুক্ত আরব আমিরাতের পাখি
উজবেকিস্তানের পাখি
যুক্তরাজ্যের পাখি
১৭৬৯-এ বর্ণিত পাখি
জিওভান্নি আন্তোনিও স্কোপোলি কর্তৃক নামকরণকৃত ট্যাক্সা
পিয়ের দে গেটার

পিয়ের খ্রিষ্টান দে গেটার () (৮ই অক্টোবর, ১৮৪৮ - ২৬শে সেপ্টেম্বর, ১৯৩২) ছিলেন একজন বেলজীয় সমাজতন্ত্রী, যিনি পরবর্তীকালে সাম্যবাদী হয়েছিলেন। তিনি ছিলেন সুরকার ও গীতিকার এবং আন্তর্জাতিকের সুর দেয়ার জন্য বিখ্যাত ছিলেন।

জীবনী 
দ্য গিটার বেলজিয়ামের জেন্টে জন্মেছিলেন। তার পিতামাতা ছিলেন মূলত ফ্রান্সের ফ্ল্যান্ডার্স অঞ্চলের অধিবাসী কিন্তু বেলজিয়ামের টেক্সটাইল কারখানায় কাজ করতে এসেছিলেন। যখন তার সাত বছর বয়স, পরিবারের ৫ সন্তানসহ, পিতামাতা ফ্রান্সে ফিরে আসেন এবং লিলিতে স্থায়ী হন। সেখানে তিনি সুতা তৈরিকারী হিসেবে কাজ শুরু করেন এবং শ্রমিকদের বিকেলবেলার ক্লাসে লেখাপড়া শেখেন। ষোল বছর বয়সে তিনি তিনি লিলি একাডেমিতে ভর্তি হন যেখানে ড্রয়িং ক্লাসে অংশ নেন যেটা তাকে কাঠখোদাই শিল্পী হিসেবে কাজ পেতে সহায়তা করে। এরপর তিনি সংগীত ক্লাসেও পড়াশোনা করেন এবং ফরাসী শ্রমিক দলের লিলি অঞ্চলের স্থানীয় নেতা গুস্তাভ দেলোরির সৃষ্ট শ্রমিকদের গায়কদল "La Lyre des Travailleurs"-এ যোগ দেন।

১৫ জুলাই ১৮৮৮ তারিখে গুস্তাভ দেলোরি তাকে কিছু গান লিখতে ও সুর দিতে অনুরোধ করেন। এই গানগুলোর ভিতরে ছিলো ইউজিন পতিয়ের লেখা ‘আন্তর্জাতিক’। সেটি ছিল এক দীর্ঘ কবিতা। তার অংশবিশেষ নিয়ে তৈরি করা হয় সংগীত। সারা দুনিয়ায় প্রায় সকল ভাষায় এই সংগীত অনূদিত হয়েছে এবং গাওয়া হয় একই সুরে।

তথ্যসূত্র

বহিঃসংযোগ 
 Pierre's early life in Lille. Version blaming Delory for the copyright fraud.  (in French)
 Letter written by Adolphe to Pierre (very weak French) and text of the 1922 verdict. (in French)
 Maoist view of Pierre De Geyter (in Dutch)
 New York Times article on the suicide of his brother, still claiming Adolphe was the author.
 The International//Guardian, Australia, 1998

১৮৪৮-এ জন্ম
১৯৩২-এ মৃত্যু
ঘেন্টের ব্যক্তিত্ব
বেলজীয় গীতিকার
ফরাসি সুরকার
ফরাসি মার্ক্সবাদী
ফরাসি সমাজতন্ত্রী
নাকতা হাঁস

নাকতা হাঁস (বৈজ্ঞানিক নাম: Sarkidiornis melanotos), বোঁচা হাঁস বা শুধুই নাকতা Anatidae (অ্যানাটিডি) গোত্র বা পরিবারের অন্তর্গত Sarkidiornis (সার্কিডিওর্নিস) গণের অন্তর্ভুক্ত এক প্রজাতির বড় আকারের হাঁস। পাখিটি বাংলাদেশ, ভারত ছাড়াও দক্ষিণ আমেরিকা, আফ্রিকা এবং দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। নাকতা হাঁস বৈজ্ঞানিক নামের অর্থ নাকওয়ালা কালোপিঠ (গ্রিক: sarx = মাংসল উপাঙ্গ, ornis = পাখি, melas = কালো, notos = পিঠের)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ২ কোটি ৮২ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।

নাকতা হাঁস একপ্রজাতিক, অর্থাৎ এটি সার্কিডিওর্নিস গণের একমাত্র প্রজাতি। অবশ্য কোন কোন পক্ষীবিদ বিলুপ্ত মরিশীয় চখাকে (Alopochen mauritianus) ভুল করে মরিশীয়া বোঁচা হাঁস বলে অভিহিত করেন। এই ভুলটি ১৮৯৭ সালেই চিহ্নিত করা হয়েছিল, কিন্তু সাম্প্রতিক উৎসগুলোতে এ ভুলটির পরিমাণ এখনও যথেষ্ট প্রকট।

তথ্যসূত্র

বহিঃসংযোগ 

 ARKive, তথ্য, আলোকচিত্র ও ভিডিও
 Species text in The Atlas of Southern African Birds

আন্সেরিনি
জলচর পাখি
এশিয়ার পাখি
আফ্রিকার পাখি
দক্ষিণ আমেরিকার পাখি
বাংলাদেশের পাখি
ভারতের পাখি
নেপালের পাখি
মিয়ানমারের পাখি
থাইল্যান্ডের পাখি
ভিয়েতনামের পাখি
লাওসের পাখি
চীনের পাখি
অ্যাঙ্গোলার পাখি
আরুবার পাখি
আর্জেন্টিনার পাখি
বেনিনের পাখি
বলিভিয়ার পাখি
বুর্কিনা ফাসোর পাখি
বুরুন্ডির পাখি
বতসোয়ানার পাখি
ব্রাজিলের পাখি
কম্বোডিয়ার পাখি
ক্যামেরুনের পাখি
কলম্বিয়ার পাখি
মধ্য আফ্রিকা প্রজাতন্ত্রের পাখি
চাদের পাখি
গণতান্ত্রিক কঙ্গো প্রজাতন্ত্রের পাখি
কঙ্গো প্রজাতন্ত্রের পাখি
কোত দিভোয়ারের পাখি
ইকুয়েডরের পাখি
ইথিওপিয়ার পাখি
ইরিত্রিয়ার পাখি
ফরাসি গায়ানার পাখি
গাম্বিয়ার পাখি
গ্যাবনের পাখি
ঘানার পাখি
গিনি-বিসাউয়ের পাখি
গায়ানার পাখি
গিনির পাখি
কেনিয়ার পাখি
লাইবেরিয়ার পাখি
লেসোথোর পাখি
মাদাগাস্কারের পাখি
মালির পাখি
মালাউইয়ের পাখি
মৌরিতানিয়ার পাখি
মোজাম্বিকের পাখি
নাইজারের পাখি
নামিবিয়ারপাখি
নাইজেরিয়ার পাখি
পেরুর পাখি
পানামার পাখি
প্যারাগুয়ের পাখি
রুয়ান্ডার পাখি
সেনেগালের পাখি
সোমালিয়ার পাখি
সিয়েরা লিওনের পাখি
দক্ষিণ আফ্রিকার পাখি
দক্ষিণ সুদানের পাখি
সোয়াজিল্যান্ডের পাখি
তাঞ্জানিয়ার পাখি
টোগোর পাখি
উগান্ডার পাখি
উরুগুয়ের পাখি
ভেনিজুয়েলার পাখি
জিম্বাবুয়ের পাখি
জাম্বিয়ার পাখি
হাঁস
১৭৬৯-এ বর্ণিত পাখি
সাহারা-নিম্ন আফ্রিকার পাখি
দক্ষিণ-পূর্ব এশিয়ার পাখি
শেকিন' স্টিভেন্স

শেকিন’ স্টিভেন্স (Shakin' Stevens) যিনি "শেকি" নামেও পরিচিত ১৯৪৮ সালে যুক্তরাজ্যের কার্ডিফ, ওয়েল্‌স্‌ এ জন্মগ্রহণ করেন। তিনি একজন প্লাটিনাম সেলিং আর্টিস্ট এবং আশির দশকে যুক্তরাজ্যের সবচেয়ে সফল একক শিল্পীদের মধ্যে একজন। ৬০ এর দশকে তিনি তার ক্যারিয়ার শুরু করেন। "বিকজ আই লাভ ইউ" গানটি তার অন্যতম একটি সেরা গান।

অ্যালবাম 
Shaky, The Epic Masters, Hits & More!, More

তার কয়েকটি বিখ্যাত গান 
Because I Love You
Cry Just A Little Bit

বহিঃসংযোগ 

 Official Site
 Shakin' Stevens biography from BBC Wales
 "Elvis!", the Musical - Musicians involved
 CBS Executive talking about Shakin'Stevens 1980 Australian Tour

১৯৪৮-এ জন্ম
জীবিত ব্যক্তি
ওয়েলস রক গায়ক
ওয়েলস পুরুষ গায়ক
কার্ডিফ থেকে মানুষ
এপিক রেকর্ডসের শিল্পী

en:Shakin' Stevens